0324.xml
میسی کے ریکارڈز بنانے کا سلسلہ جاری،سٹار فٹ بالر نے چیمپئنز لیگ تاریخ میں زیادہ گولز کا نیا عالمی ریکارڈ اپنے قبضے میں کر لیا
لندن ۔26 نومبر (اے پی پی) شہرہ آفاق ارجنٹائن فٹ بالر لائنل میسی کے ریکارڈز بنانے کا سلسلہ جاری ہے، سٹار فٹ بالر نے چیمپئنز فٹ بال لیگ تاریخ میں زیادہ گولز کا نیا عالمی ریکارڈ اپنے قبضے میں کر لیا۔ میسی نے چیمپئنز لیگ میں نیکوسیا کے خلاف میچ میں شاندار ہیٹرک کر کے یہ کارنامہ انجام دیا۔ اس سے قبل اس ریکارڈ پر راہول کا قبضہ تھا، انہوں نے 71 گول سکور کر رکھے تھے۔ چیمپئنز لیگ میں نیکوسیا کے خلاف کھیلے گئے میچ میں بارسلونا کے فٹ بالر میسی نے انتہائی شاندار کھیل کا مظاہرہ کیا، انہوں نے میچ میں پہلا گول کر کے راہول کے چیمپئنز لیگ میں زیادہ گولز کا عالمی ریکارڈ توڑا، اس کے بعد انہوں نے مزید دو گول سکور کر کے شاندار ہیٹرک مکمل کی۔
APP
26.11.14
0324p.xml
میسی چیمپئنز لیگ کے ٹاپ سکورر بن گئے
بارسلونا(نیٹ نیوز)بارسلونا کے فٹ بالر لیونل لیگ میں سب سے زیادہ اپول نکوسیا کے خلاف ہیٹ ٹرک کرکے چیمپےئز لیگ میں سب سے زیادہ گول کرنے والے کھلاڑی ہونے کا اعزاز اپنے نام کر لیا ۔میسی نے اس میچ سے قبل چیمپئنز لیگ میں 71گول کئے تھے۔میسی نے اپنا پہلا گول میچ میں 38ویں منٹ میں کیا،دوسرا 58ویں منٹ اور تیسرا87ویں منٹ میں کیا۔27سالہ لیونل میسی نے میچ کے بعد کہا میں بہت خوش ہوں کہ میں نے ایک نیا ریکارڈ چیمپئنز لیگ جیسے مقابلوں میں بنایا ہے۔لیکن اہم بات یہ ہے کہ ہم نے تیں پوائنٹ بھی جیتے ہیں بارسلونا نے بہت عمدہ کھیل کھیلا ۔گذشتہ چار روز میں میسی کا دوسرا ریکارڈ ہے۔ہفتے کو لیونل میسی سپینش لیگ لالیگا کی تاریخ کے سب سے زیادہ گول کرنے والے کھلاڑی بنے تھے ۔یہ لیونل میسی کی بارسلونا کی طرف سے 20ویں ہیٹ ٹرک تھی۔اس سے قبل میسی اور رےئل میڈرڈ کے رال 71گول کرکے برابر تھے۔رال نے 71گول142میچوں مے کیے تھے جب کہ میسی نے 74گول 91میچوں میں کیے ہیں ۔رےئل میڈرڈ کے کرسٹیا نو رونالڈو نے اب تک 70گول کیے ہیں
daily_waqt
27.11.14